
Všeobecne záväzné nariadenie č.4/2023 o miestnom poplatku za rozvoj
§
1 Úvodné ustanovenia
(1) Obec Janíky na svojom území ustanovuje miestny poplatok za rozvoj (ďalej len „poplatok“), a to v sadzbách a za podmienok, ako je určené v tomto VZN. 
(2) Účelom tohto VZN je určiť sadzby poplatku pre jednotlivé stavby v členení podľa tohto VZN. Toto VZN sa týka stanovenia sadzieb poplatku, ktorému podlieha pozemná stavba na území obce uvedená v právoplatnom stavebnom povolení, v oznámení stavebného úradu k ohlásenej stavbe, v právoplatnom rozhodnutí o povolení zmeny stavby pred jej dokončením alebo v právoplatnom rozhodnutí o dodatočnom povolení stavby a zároveň nie je oslobodená od tohto poplatku.

§ 2
Poplatník a základ poplatku
(1) Poplatníkom je na účely tohto VZN fyzická osoba alebo právnická osoba, ktorá je uvedená ako stavebník v stavebnom povolení, právoplatnom rozhodnutí o povolení zmeny stavby pred jej dokončením, právoplatnom rozhodnutí o dodatočnom povolení stavby alebo ktorej bolo doručené oznámenie stavebného úradu k ohlásenej stavbe. 
(2) Základom poplatku za rozvoj je výmera podlahovej plochy nadzemnej časti realizovanej stavby uvedená v m2, ktorá je predmetom poplatku za rozvoj.  Za podlahovú plochu nadzemnej časti realizovanej stavby sa považuje súčet výmery všetkých miestností v nadzemných podlažiach stavby. Podlahovú plochu nadzemnej časti realizovanej stavby definuje zákon o miestnom poplatku za rozvoj ako aj negatívne vymedzenie podlahovej plochy
§ 3
Sadzby poplatku
Obec Janíky ustanovuje nasledovné sadzby poplatku v členení podľa stavieb: 
a) stavby na bývanie – výška sadzby 35,00 Eur za každý aj začatý m2 , 
b) stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu – výška sadzby 35,00 Eur za každý aj začatý m2 , 
c) priemyselné stavby a stavby využívané na skladovanie vrátane stavieb na vlastnú administratívu – výška sadzby 35,00 Eur za každý aj začatý m2 , 
d) stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou – výška sadzby 35,00 Eur za každý aj začatý m2 , 
e) ostatné stavby – výška sadzby 35,00 Eur za každý aj začatý m2 .

§ 4
Výpočet poplatku a jeho platenie
(1) Poplatok sa vypočíta ako súčin základu uvedeného v § 2 ods. 2 tohto VZN zníženého o 60 m2 , ak zákon neurčuje inak, a sadzby uvedenej v § 3 tohto VZN, pričom sa musí aplikovať tá sadzba, ktorá je stanovená pre daný druh stavby. Poplatok sa vypočítava podľa sadzby platnej v deň, kedy vznikla poplatková povinnosť. 
(2) Výšku poplatku určí obec Janíky vo svojom rozhodnutí, ktoré sa doručuje stavebníkovi. Vyrubený poplatok je stavebník povinný uhradiť do 15 dní odo dňa nadobudnutia právoplatnosti rozhodnutia, ktorým bol poplatok určený a vyrubený. 
(3) Každý stavebník môže požiadať o určenie platenia poplatku v splátkach najneskôr do dňa nadobudnutia právoplatnosti rozhodnutia, ktorým bol poplatok za rozvoj vyrubený, pričom o vyhovení alebo nevyhovení takejto žiadosti rozhoduje obec Janíky.

§ 5
Spoločné a záverečné ustanovenia
[bookmark: _Hlk153870212](1) Obec určuje, že spôsob a forma zverejňovania informácií podľa § 11 ods. 4 zákona bude cez webové sídlo obce www.janiky.sk, a to vždy do 30.6. kalendárneho roka za predchádzajúci kalendárny rok.
(2) Dňom  účinnosti tohto  všeobecne záväzného  nariadenia /VZN / o miestnom poplatku za rozvoj  sa  zrušuje  VZN o miestnom poplatku za rozvoj  č.3/2023 schválené uznesením č.8/2022  zo dňa  13.12.2022.

(2) Toto všeobecne záväzné nariadenie schválilo Obecné zastupiteľstvo obce Janíky dňa 15.12.2023  uznesením č. 45/OZ-2023  
(4) Toto VZN nadobúda účinnosť 01.01.2024


                                                                                        Lajos Berner 
                                                                                        Starosta obce 

